Nýta þarf hvatapeninga ársins fyrir áramót Foreldrar / forráðamenn eru minntir á að nýta hvatapeninga ársins 2019 fyrir áramót . Hvatapeningar ársins 2019 eru 50.000 kr á barn . Ásgarðslaug Foreldrar / forráðamenn eru minntir á að nýta hvatapeninga ársins 2019 fyrir áramót . Hvatapeningar ársins 2019 eru 50.000 krónur á barn . Öll börn á aldrinum 5 - 18 ára , með lögheimili í Garðabæ , fá hvatapeninga , þ.e. börn fædd á árunum 2001 - 2014 . Hvatapeninga 2019 er hægt að nýta vegna reikninga sem gefnir eru út á árinu 2018 og 2019 . Hvatapeningana er hægt að nýta til að lækka kostnað við skipulagt íþrótta - og æskulýðsstarf sem nær yfir 10 vikur að lágmarki . Ungmenni í þremur elstu árgöngunum , þ.e. þau sem eru fædd 2001 , 2002 og 2003 geta fengið hvatapeninga greidda vegna kaupa á korti í líkamsræktarstöð . Hægt er að nýta hvatapeninga til þess að greiða niður tónlistarnám , bæði í Tónlistarskóla Garðabæjar og öðrum tónlistarskólum . Hvatapeningar ársins 2019 renna út um áramótin . Nýjum hvatapeningum verður úthlutað í janúar . Þá verður hægt að nýta til að greiða niður reikninga sem gefnir eru út á árinu 2020 . Tvær leiðir til að nýta hvatapeninga Auðveldasta leiðin til að nýta hvatapeninga er að nýta þá beint í gegnum þau félög sem eru tengd Nóra skráningarkerfinu . Hinn möguleikinn er að koma með reikning frá félaginu í þjónustuver Garðabæjar og fá hvatapeninga endurgreidda .